b'\n_START_ARTICLE_\n\xc5\xbdirozmaj\n_START_PARAGRAPH_\n\xc5\xbdirozmaj ali rotorski zmaj (ang. Gyrokite ali Rotor kite) je vrsta rotorskega zrakoplova brez motornega pogona. \xc5\xbdirozmaj uporablja za vzgon avtorotacijo - rotor se vrti zaradi aerodinami\xc4\x8dnega efekta zraka na lopatice rotorja, ko se zrakoplov premika naprej. Koncept je podoben avto\xc5\xbeiru, ki uporablja majhen propeler z motorjem, \xc5\xbeirozmaj za razliko nima nobenega pogona. Zato je potreben za vzlet veter ali pa se ga s pomo\xc4\x8djo avtomobila, \xc4\x8dolna ali druge naprave povle\xc4\x8de. Leta 2009 ni nobena dr\xc5\xbeava na svetu zahtevala licence za letenje tovrstnih naprav.'